Herêma Şenyayla ya ke mîyanê sînoranê qezaya Pasûrî ya Amedî de ya, 2021 de bi qerarnameyêkî Mûşî rê ameye pabestene.
Na herême de xebatê awankerdişê qereqol û baregehanê leşkerîyan dewam kenê. Adare de zî na herême de seba rayîran leşkeran darî birnabî. Nika zî seba viraştişê baregehanê leşkerîyan û qereqolan darî birîyenê.
Heta nika herême de warêko hîra yê daran birîya, darî bi traktoran yenê barkerdene û nêzdîyê Çemê Hişkî de yenê pêserkerdene.
Darî dima bi kamyonan yenê berdene bi şaristananê cîyayan.
